Цэвээндоржийн Ойдов

Цэвээндоржийн Ойдов (1953-2018) нь Монгол Улсын урлагийн гавъяат зүтгэлтэн, зураач, сийлбэрч, яруу найрагч. Тэрээр 1992 онд Монгол Улсын төрийн сүлдний эх загварыг бүтээсэн уран бүтээлч юм.

 Намтар 
Эцэг, эх нь малчин хүмүүс байсан. Өвөрхангай аймгийн Хархорин сумын найман жилийн дунд сургуулийг 1968 оны хавар төгссөн. 15 настайдаа Улаанбаатар хотод ирээд Үйлдвэр хоршооллын үйлдвэр урлагийн сургуулийн уран сийлбэрийн ангид элсэн, алдарт уран сийлбэрч Чуваамэдийн гарын шавь болсон байна. 

1971 оноос Үйлдвэрлэл хоршооллын техник мэргэжлийн сургууль, Дүрслэх урлагийн дунд сургууль, Монгол Улсын Их Сургуулийн түүхийн ангид таван жил суралцан 1980 онд төгсөж Дүрслэх урлагийн коллежийн багшаар ажилласан байна.

1985 оноос Монгол кино үйлдвэрт зураачаар орж “Мандухай цэцэн хатан” киноны цэргийн хувцас, зэр зэмсэгийн зураач, 1990 оноос Өндөр гэгээн Занабазарын “Дүвхан” урланг удирдан сэргээн засварлалцжээ. 1990-1993 онд “Дүвхан” урлангийн захирал, 1997 оноос “Улаанбаатар хивс” ХК-д ерөнхий зураач байжээ.

Ангилал:Монголчууд